ලොව රටවල් රැසක් පුරා පැතිර ගොස් ඇති කොරෝනා වසංගතය හේතුවෙන් මිය ගිය සංඛ්‍යාව 244,760ක් දක්වා ඉහළ ගොස් තිබෙනවා.34 ලක්ෂ 83,186කට වෛරසය ආසාදනය වී ඇති අතර ඉන් සුවය ලැබූ සංඛ්‍යාව 1,108,411ක්.ඇමරිකාව තුළ ඊයේ දිනයේ පමණක් මරණ 1,691ක් වාර්තා වී ඇති අතර, ඒ අනුව එරටින් මෙතෙක් වාර්තා වූ මුළු මරණ 67,444ක්.එමෙන්ම, 1,160,774ක් මේ වන විට වෛරසය ආසාදනය වී තිබෙනවා.ප්‍රංශයේ දිනක් තුළ මරණ 166ක් වාර්තා වන අතර, එරටින් වාර්තා වන මුළු මරණ සංඛ්‍යාව 24,760ක්.ආසාදිතයින් 168,396ක් දක්වා ඉහළ ගොස් ඇති බවයි විදෙස් වාර්තා සඳහන් කළේ.ස්පාඤ්ඤයේ දිනක් තුළ මරණ 276ක් වාර්තා වන අතර ඒ අනුව එහි සමස්ත මරණ සංඛ්‍යාව 25,100ක්.එක්ලක්ෂ 245,567ක් ආසාදිතයින් එරටින් වාර්තා වනවා.ගත වූ පැය 24 තුළ පමණක් ඉතාලියේ මරණ 474ක් වාර්තා වන අතර ඒ අනුව එරටින් වාර්තා වන මුළු මරණ සංඛ්‍යාව 28,710 ක්.ආසාදිතයින් සංඛ්‍යාව 209,328ක් දක්වා ඉහළ ගොස් තිබෙනවා.ඉන්දියාවේ ගත වූ පැය 24 තුළ කොරෝනා මරණ 100ක් වන අතර එරටින් වාර්තා වන මුළු ආසාදිතයන් සංඛ්‍යාව 39,699ක්.පිලිපීනයෙන් වාර්තා වන කොරෝනා මරණ සංඛ්‍යාව 603 දක්වා ඉහළ ගොස් තිබෙනවා.විදෙස් මාධ්‍ය වාර්තා කළේ අද දිනයේදී එරටින් කොරෝනා ආසාදිතයින් 156 දෙනෙකු සහ මරණ 24ක් වාර්තා වී ඇති බවයි.පිලිපීනයේ සමස්ත කොරෝනා ආසාදිතයින් සංඛ්‍යාව 8928ක් වන අතර, සම්පූර්ණයෙන් සුවය ලැබූ සංඛ්‍යාව 1124ක්.මේ අතර, සිංගප්පූරුවෙන් ද අද දිනයේදී නව කොරෝනා ආසාදිතයින් 447 දෙනෙකු හමුවීමත් සමග එරට සමස්ත ආසාදිතයින් සංඛ්‍යාව 17,548 දක්වා ඉහළ ගොස් තිබෙනවා.